《闻余士英都宪凯旋喜而有作》
明代·朱诚泳

貔貅十万度洮河，顷刻前徒自倒戈。小丑命从今日尽，名臣功比昔人多。

一天膏雨消氛气，满路春风奏凯歌。闻有巨崖堪勒颂，万人相向为君磨。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。